**Referat fra bestyrelsesmøde den 16.-01.-2018**

**Til stede var:** Steen Madsen, Per Kølbak, Jan Gundestrup og undertegnede Arly Nielsen.

**Fraværende uden afbud:** Luise Szilagyi

Mødet startede kl. 19.30 med følgende dagsorden:

1. Orientering om de seneste hændelser.
2. Grovplanlægning af arrangementer i 2018. Der fremkom en del muligheder på generalforsamlingen, som vi skal diskutere (se referatet fra generalforsamlingen 2017):
3. Eventuelt

Ad 1) **Arly** orienterede kort om, at han har bedt Brian om at finde en afløser for Jesper til posten som observatør for de studerende; men det kan åbenbart godt tage lidt tid.

Ad 2) Følgende grovplanlægning for 2018 blev vedtaget:

1) 16. januar: Bestyrelsesmøde (er i gang)

2) 18. januar: Dimissionsfest på MARTEC. **Arly** deltager og overrækker Maskinmesterklubbens eksamenspræmie, og diskuterer skolens 50 års arrangement med skolens ledelse.

3) Marts: Fyraftensbesøg på MAN Diesel med besigtigelse af produktion af den nye 175’er. **Arly** forhører sig om mulighederne på MAN-Diesel.

4) 24, april: Drikkevandsforsyning til Skagen. **Arly** holder kontakt med Henrik Bradsted, og får aftalen i stand. Vi tilstræber, at det kan blive den 24. april.

5) Primo maj: MARTEC´s 50 års gensynsfest for gamle studerende. **Arly** diskuterer sagen med MARTEC’s ledelse.

6) 2, juni: Lørdagsudflugt til Læsø. **Jan** undersøger færgetidspunkter og transportmuligheder på Læsø, og **alle bestyrelsesmedlemmer** tænker på forslag til besøgssteder på øen.

7) Ultimo juni: Dimissionsfest på MARTEC. **Arly** deltager og overrækker Maskinmesterklubbens eksamenspræmie.

8) 22. eller 29. august: Fyraftensbesøg på Kartoffelmelsfabrikken, AKV Langholt. Arly holder kontakt med Ejnar Josefsen og får aftalen i stand. Vi tilstræber slutningen af august.

9) 2, oktober: Bestyrelsesmøde til planlægning af generalforsamlingen.

10) 3. november: Generalforsamling. Bestyrelsesmøde og konstituering umiddelbart efter generalforsamlingen.

Ad 3) Der var ikke andre forslag til besøgsemner, så indtil videre kører vi efter ovenstående plan.

…fortsættes…

Mødet sluttede i god ro og orden kl. 20.30

Med venlig hilsen

Maskinmester, formand og sekretær

Arly Nielsen